007 vaaran vyöhykkeellä

007 vaaran vyöhykkeellä (The Living Daylights) on John Glenin ohjaama järjestyksessään viidestoista James Bond -elokuva vuodelta 1987. Elokuvassa James Bondia näyttelee ensimmäistä kertaa Timothy Dalton pois jättäytyneen Roger Mooren jälkeen. Elokuvan tunnusmusiikkina oli kappale ”The Living Daylights”, ja sen esitti norjalainen yhtye A-ha. Elokuvan budjetti oli 40 miljoonaa dollaria, ja se tuotti yli 191 miljoonaa maailmanlaajuisesti, mikä oli siihenastisista Bond -elokuvista kolmanneksi eniten. == Juoni == Elokuvan tapahtumapaikkoina ovat Gibraltar, Bratislava, Lontoo, Wien, Tanger, ja Afganistan. SAS:n ja 00-osaston yhteinen harjoitus päättyy epäonnistumiseen. Yksi 00-agenteista tulee "ammutuksi" värikuula-ammuksella ja jää vangiksi SAS:lle, ja toisen agentin surmaa oikea salamurhaaja (Carl Rigg). Kolmas agentti James Bond, 007 (Timothy Dalton) ei onnistu saamaan kiinni salamurhaajaa, joka menehtyy takaa-ajon aikana. Bratislavaan siirtyneen Bondin pitää turvata loikkaavan KGB-kenraali Georgi Koskovin (Jeroen Krabbé) turvallisuus. Tehtävä onnistuu suuremmitta ongelmitta. Koskov kertoo huolestuttavia uutisia KGB-päällikkö Puškinista (John Rhys-Davies) ja joutuu silti kaapatuksi takaisin. Huolestuttavat huhut ja kaappauksen nopeus kehottavat toimimaan, ja Bond lähetetään tappamistehtävään Tangeriin. Q:n (Desmond Llewelyn) pajasta tulee mukaan tarpeelliseksi osoittautuvia teknisiä ihmelaitteita. Bond koukkaa Bratislavan kautta ja ottaa yhteyttä Koskovin sellisti-tyttöystävään Kara Milovyyn (Maryam d’Abo) ja auttaa tätä loikkaamaan Itävaltaan. Tangerissa Bond ottaa yhteyden Puškiniin omien epäilyjensä vuoksi, ja he järjestävät juonen Koskovin intressien paljastamiseksi. Afganistaniin kuljetettu Bond pääsee pakoon venäläisiltä ja saa yhteyden mujahideen- sissiliikkeeseen, jonka komentaja Kamran Shan (Art Malik) tulee hänen avukseen. Juonitteleva Koskov on pimittänyt rahaa, ostaa niillä huumeita ja toimittaa amerikkalaisen yhteyskumppaninsa Brad Whitakerin avulla (Joe Don Baker) aseita. Bond apureineen tärvää juonen, pahoinpitelee Necrosin (Andreas Wisniewski) ja tekee selvää myös Whitakerista. Koskov joutuu ylempiensä käsiin, ja hänelle on luvassa lyhyt loppuelämä. == Näyttelijät== == Q-laitteistoa == \-- Walther PPK, Bondin käsiase \-- Tarkka-ampujan ase, Bond käytti sitä kenraali Koskvoin suojelemiseen. \-- Avainperä, viheltämällä "Rule, Brittaniasta" laukaisee tainnutuskaasua. Toinen vihellys räjähtää avainperän, esim: saa kassakaapin auki. Käytettiin Brad Whitakerin tappoon ja Neuvostoliittolaisten vartijoiden tainnutukseen. \-- Aston Martin V8, erikoisvarusteena: itsetuhojärjestelmä, rakettimoottori, laser (joka läpäisee kaiken.) == Musiikki ja ääniraita == Elokuvan musiikit sävelsi John Barry ja tunnusmusiikin lauloi norjalainen a-ha. Elokuvassa on myös kaksi The Pretenders yhtyeen kappaletta. Elokuvan ääniraidan kappaleet: # a-ha: "The Living Daylights" # "Necros Attacks" # "The Sniper Was a Woman" # "Ice Chase" # "Kara Meets Bond" # "Koskov Escapes" # The Pretenders: "Where Has Everybody Gone" # "Into Vienna" # "Hercules Takes Off" # "Mujahadin and Opium" # "Inflight Fight" # The Pretenders: "If There Was a Man" # "Exercise at Gibraltar" # "Approaching Kara" # "Murder at the Fair" # "Assassin" and "Drugged" # "Airbase Jailbreak" # "Afghanistan Plan" # "Air Bond" # "Final Confrontation" # "Alternate End Titles" Elokuvassa soi myös Karan orkesterin soittamana Antonín Dvořákin konsertto sellolle ja Pjotr Tšaikovskin teos ”Rokokoo-muunnelmat”. == Vastaanotto == Suomalaisen kriitikon Arto Pajukallion mukaan Joe Don Bakerin ja Jeroen Krabbén roolityöt ovat epäonnistuneita.Pajukallio, Arto: 007 vaaran vyöhykkeellä. Viikon tv-elokuvia, Tv-maailma 16-17/2014, s. 14. == Lähteet == * Elokuvan budjetti ja kassamenestys === Viitteet === == Aiheesta muualla == * Elokuva MGM:n sivuilla * * Luokka:Vuoden 1987 brittiläiset elokuvat Luokka:James Bond -elokuvat Luokka:Brittiläiset toimintatrillerit Luokka:Brittiläiset seikkailuelokuvat Luokka:John Glenin ohjaamat elokuvat